De luni, începe chinul… pentru copii și părinți, dar și pentru profesori.
Profesorii cu boli cronice pot alege să predea online. Cadrele didactice pot face ore de acasă dacă au peste 60 de ani. Cei care optează să facă lecţii online au nevoie de o adeverinţă de la medic.
De luni, profesorii trebuie să predea în condiții speciale, cum nu au mai facut-o până acum, dar să le și poarte de grijă celor mici, să se asigure că respectă regulile de siguranță. Sunt și ei, la urma urmei, la fel de expuși.Și, dacă un profesor intră în contact cu un elev diagnosticat cu COVID, nu va fi deloc ușor.Trebuie să predea în continuare, fie de acasă, fie la o clasă în care nu sunt cazuri de coronavirus.Marius Nistor, lider Federaţia Sindicatelor din Educaţie "Spiru Haret": "Categoric că un cadru didactic care intră în contact cu un elev cu Covid, va exista posibilitatea, atâta vreme cât nu este internat să poată participa la predarea online. Nu avem profesori suficienţi în momentul de faţă".